CELEX: 52010PC0780
Language: el
Date: 2010-12-20
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση της Ευρωπαϊκής Ένωσης στο πλαίσιο του συμβουλίου σύνδεσης όσον αφορά την εφαρμογή του άρθρου 98 της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου

|

52010PC0780

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση της Ευρωπαϊκής Ένωσης στο πλαίσιο του συμβουλίου σύνδεσης όσον αφορά την εφαρμογή του άρθρου 98 της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου  /* COM/2010/0780 τελικό - NLE 2010/0375 */  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 20.12.2010COM(2010) 780 τελικό2010/0375 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη θέση της Ευρωπαϊκής Ένωσης στο πλαίσιο του συμβουλίου σύνδεσης όσον αφορά την εφαρμογή του άρθρου 98 της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρουΑΙΤΙΟΛΟΓΙΚΗ ΕΚΘΕΣΗ1. Οι συμφωνίες σύνδεσης αποτελούν τη νομική βάση των σχέσεων μεταξύ της Ευρωπαϊκής Ένωσης και των χωρών της Νοτίου Μεσογείου.2. Η αυξανόμενη τεχνική πολυπλοκότητα των σχέσεων της ΕΕ με τις χώρες της Νοτίου Μεσογείου, που έχει προκύψει από την εφαρμογή των ευρωμεσογειακών συμφωνιών, επιβάλλει την προσαρμογή της λειτουργίας των οργάνων εφαρμογής των εν λόγω συμφωνιών στην εξέλιξη αυτή. Ως εκ τούτου, έχουν συσταθεί υποεπιτροπές στο πλαίσιο των επιτροπών σύνδεσης που δημιουργήθηκαν δυνάμει των ευρωμεσογειακών συμφωνιών, με σκοπό την παρακολούθηση της εφαρμογής των προτεραιοτήτων της εταιρικής σχέσης και την προσέγγιση των νομοθεσιών.3. Η συμφωνία σύνδεσης μεταξύ ΕΕ και Αλγερίας τέθηκε σε ισχύ την 1η Σεπτεμβρίου 2005. Έχουν ήδη συσταθεί έξι υποεπιτροπές στο πλαίσιο της επιτροπής σύνδεσης: «Βιομηχανία, εμπόριο και υπηρεσίες», «Μεταφορές, περιβάλλον και ενέργεια», «Κοινωνία της πληροφορίας, έρευνα, καινοτομία, εκπαίδευση, οπτικοακουστικός τομέας και πολιτισμός», «Γεωργία και αλιεία», «Δικαιοσύνη και εσωτερικές υποθέσεις» και «Τελωνειακή συνεργασία». Επίσης, συγκροτήθηκε ομάδα εργασίας για τις κοινωνικές υποθέσεις.4. Ο πολιτικός διάλογος, η ασφάλεια και τα ανθρώπινα δικαιώματα αποτελούν αναπόσπαστο και θεμελιώδες μέρος του πλαισίου που διέπει τις σχέσεις μεταξύ της Ευρωπαϊκής Ένωσης και της Αλγερίας μέσω της συμφωνίας σύνδεσης. Είναι επίσης σημαντικές συνιστώσες των σχέσεων της ΕΕ με τους μεσογειακούς εταίρους της στο περιφερειακό πλαίσιο της ευρωμεσογειακής εταιρικής σχέσης.5. Στο πλαίσιο αυτό, και όπως είχε προβλέψει το Συμβούλιο Σύνδεσης ΕΕ-Αλγερίας στην απόφασή του αριθ. 3/2007 για τη δημιουργία υποεπιτροπών της επιτροπής σύνδεσης και της ομάδας εργασίας για τις κοινωνικές υποθέσεις, η Επιτροπή προτείνει την επίσημη σύσταση μιας νέας υποεπιτροπής «Πολιτικός διάλογος, ασφάλεια και ανθρώπινα δικαιώματα» εκτός από τις ήδη υπάρχουσες υποεπιτροπές ή ομάδες.6. Όσον αφορά την οργάνωσή της, η προεδρία της υποεπιτροπής θα ασκείται, όσον αφορά την ΕΕ, από έναν εκπρόσωπο της Ευρωπαϊκής Υπηρεσίας Εξωτερικής Δράσης, σε πλήρη συνεργασία με την Ευρωπαϊκή Επιτροπή.7. Ο στόχος, τα θέματα με τα οποία ασχολείται η υποεπιτροπή και οι λεπτομέρειες εφαρμογής περιέχονται στον εσωτερικό κανονισμό που επισυνάπτεται. Η αποστολή και ο εσωτερικός κανονισμός της υποεπιτροπής συζητήθηκαν με τις αρχές της Αλγερίας.2010/0375 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη θέση της Ευρωπαϊκής Ένωσης στο πλαίσιο του συμβουλίου σύνδεσης όσον αφορά την εφαρμογή του άρθρου 98 της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη το άρθρο 218 παράγραφος 9 της συνθήκης για τη λειτουργία της ΕΕ,Έχοντας υπόψη την πρόταση της Επιτροπής[1],Εκτιμώντας τα ακόλουθα:(1) Η ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου, συνήφθη στις 22 Απριλίου 2002 και τέθηκε σε ισχύ την 1η Σεπτεμβρίου 2005.(2) Το άρθρο 98 της συμφωνίας προβλέπει ότι το συμβούλιο σύνδεσης μπορεί να αποφασίσει να συγκροτήσει οποιαδήποτε ομάδα εργασίας ή φορέα που είναι απαραίτητος για την εφαρμογή της συμφωνίας,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η θέση που πρέπει να λάβει η Ευρωπαϊκή Ένωση στο πλαίσιο του συμβουλίου σύνδεσης που θεσπίζεται από την ευρωμεσογειακή συμφωνία, η οποία συνήφθη μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου, σχετικά με την εφαρμογή του άρθρου 98 της εν λόγω συμφωνίας, αντιστοιχεί στο σχέδιο απόφασης του συμβουλίου σύνδεσης που προσαρτάται στην παρούσα απόφαση.Άρθρο 2Η υποεπιτροπή αποτελείται από εκπροσώπους της Ευρωπαϊκής Ένωσης και από εκπροσώπους της κυβέρνησης της Λαϊκής Δημοκρατίας της Αλγερίας. Την προεδρία της ασκούν εκ περιτροπής τα δύο μέρη. Ένας εκπρόσωπος της Ευρωπαϊκής Υπηρεσίας Εξωτερικής Δράσης προεδρεύει της υποεπιτροπής εξ ονόματος της Ευρωπαϊκής Ένωσης. Η Ευρωπαϊκή Επιτροπή συμμετέχει στο πλαίσιο των αρμοδιοτήτων της. Τα κράτη μέλη ενημερώνονται σχετικά με τις συνεδριάσεις της υποεπιτροπής και προσκαλούνται να τις παρακολουθήσουν.Βρυξέλλες,Για το ΣυμβούλιοΟ Πρόεδρος […]ΠΑΡΑΡΤΗΜΑΑΠΟΦΑΣΗ ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ/ΑΛΓΕΡΙΑΣγια τη σύσταση της υποεπιτροπής «Πολιτικός διάλογος, ασφάλεια και ανθρώπινα δικαιώματα»Το συμβούλιο σύνδεσης Αλγερίας-ΕΕ,Έχοντας υπόψη την ευρωμεσογειακή συμφωνία σύνδεσης μεταξύ της Ευρωπαϊκής Ένωσης (ΕΕ) και των κρατών μελών της, αφενός, και της Λαϊκής Δημοκρατίας της Αλγερίας, αφετέρου, (εφεξής «συμφωνία σύνδεσης»),Εκτιμώντας τα ακόλουθα:(1) Οι σχέσεις και η συνεργασία της ΕΕ με τις χώρες εταίρους της Νοτίου Μεσογείου μπορούν να αναπτυχθούν λαμβανομένων υπόψη των αρμοδιοτήτων της ΕΕ, καθώς και των ιδιαιτεροτήτων και των αναγκών κάθε μεσογειακής χώρας.(2) Η ζωτικότητα των σχέσεων της ΕΕ με την Αλγερία αυξάνει συνεχώς σε ένταση, χάρη στην εφαρμογή της συμφωνίας σύνδεσης, η οποία χρήζει τακτικής παρακολούθησης.(3) Το συμβούλιο σύνδεσης έχει ήδη αποφασίσει[2] τη σύσταση υποεπιτροπών της επιτροπής σύνδεσης Αλγερίας-ΕΕ προκειμένου να εξασφαλιστεί το κατάλληλο θεσμικό πλαίσιο για την εφαρμογή και ενίσχυση της συνεργασίας.(4) Ο σεβασμός των δημοκρατικών αρχών, των ανθρωπίνων δικαιωμάτων και των θεμελιωδών ελευθεριών διαπνέει τις εσωτερικές και διεθνείς πολιτικές των μερών και αποτελεί ουσιώδη συνιστώσα της συμφωνίας σύνδεσης.(5) Ο πολιτικός διάλογος και η διατήρηση της ασφάλειας αποτελούν σημαντικά στοιχεία της συμφωνίας σύνδεσης και συζητούνται στο πλαίσιο των διαφόρων οργάνων που προβλέπονται από αυτήν.(6) Στο πλαίσιο του πολιτικού διαλόγου, η Αλγερία και η ΕΕ θέτουν φιλόδοξους στόχους, οι οποίοι βασίζονται στην προσήλωση των δύο πλευρών σε κοινές αξίες όπως, μεταξύ άλλων, η δημοκρατία, το κράτος δικαίου, η προστασία και προώθηση όλων των ανθρωπίνων δικαιωμάτων, αστικών, πολιτικών, οικονομικών, κοινωνικών και πολιτιστικών, συμπεριλαμβανομένου του δικαιώματος στην ανάπτυξη, καθώς και των θεμάτων ασφάλειας συμπεριλαμβανομένης της καταπολέμησης της τρομοκρατίας και όλων των μορφών οργανωμένου εγκλήματος.(7) Το άρθρο 98 της συμφωνίας σύνδεσης προβλέπει την σύσταση των απαραίτητων ομάδων εργασίας ή οργάνων για την εφαρμογή της συμφωνίας.ΑΠΟΦΑΣIΖΕΙ:Άρθρο πρώτο1. Η υποεπιτροπή «Πολιτικός διάλογος, ασφάλεια και ανθρώπινα δικαιώματα» θεσπίζεται στο πλαίσιο της επιτροπής σύνδεσης Αλγερίας-ΕΕ (εφεξής «επιτροπή σύνδεσης»). Ο εσωτερικός κανονισμός της παρατίθεται στο παράρτημα.Η υποεπιτροπή λειτουργεί υπό την εποπτεία της επιτροπής σύνδεσης, στην οποία υποβάλλει έκθεση μετά από κάθε συνεδρίασή της.2. Τα θέματα που εμπίπτουν στην εντολή της υποεπιτροπής μπορούν επίσης να θίγονται σε ανώτερο επίπεδο στο πλαίσιο του πολιτικού διαλόγου μεταξύ ΕΕ και Αλγερίας.3. Στο πλαίσιο της εντολής της, η επιτροπή σύνδεσης προτείνει στο Συμβούλιο Σύνδεσης όλα τα απαιτούμενα μέτρα για την εξασφάλιση της καλής λειτουργίας της υποεπιτροπής.Άρθρο 2Η παρούσα απόφαση αρχίζει να ισχύει από την ημερομηνία έκδοσής της.[...], [...]Για το Συμβούλιο Σύνδεσης Αλγερίας-ΕΕΠΑΡΑΡΤΗΜΑΕσωτερικός κανονισμός για τη σύσταση της υποεπιτροπής αριθ. 7 «Πολιτικός διάλογος, ασφάλεια και δικαιώματα του ανθρώπου»1. Σύνθεση και προεδρίαΗ υποεπιτροπή «Πολιτικός διάλογος, ασφάλεια και δικαιώματα του ανθρώπου» (εφεξής «η υποεπιτροπή») αποτελείται από εκπροσώπους των μερών της συμφωνίας σύνδεσης. Η προεδρία ασκείται εκ περιτροπής από τα δύο μέρη σε επίπεδο ανωτέρων υπαλλήλων.2. ΡόλοςΗ υποεπιτροπή λειτουργεί υπό την εποπτεία της επιτροπής σύνδεσης Αλγερίας-ΕΕ (εφεξής «επιτροπή σύνδεσης») στην οποία υποβάλλει έκθεση μετά από κάθε συνεδρίασή της. Η υποεπιτροπή δεν είναι αρμόδια να λαμβάνει αποφάσεις. Δύναται, εντούτοις, να υποβάλλει προτάσεις στην επιτροπή σύνδεσης.3. ΑντικείμενοΗ υποεπιτροπή εξετάζει την εφαρμογή της συμφωνίας σύνδεσης Αλγερίας-ΕΕ στους τομείς που απαριθμούνται στη συνέχεια. Όσον αφορά τα θέματα που αφορούν τα δικαιώματα του ανθρώπου, την οικοδόμηση της δημοκρατίας, τη διακυβέρνηση και τα θέματα ασφάλειας που συνδέονται με τη συνεργασία στον τομέα της καταπολέμησης της τρομοκρατίας και του οργανωμένου εγκλήματος, η υποεπιτροπή αποτελεί τον βασικό μηχανισμό παρακολούθησης σε τεχνικό επίπεδο. Ειδικότερα, αξιολογεί την πρόοδο που έχει σημειωθεί στον τομέα της προσέγγισης, της εφαρμογής και της τήρησης των νομοθεσιών και εξετάζει τη συνεργασία στον τομέα της δημόσιας διοίκησης και των επιχειρησιακών πτυχών της. Επίσης, η υποεπιτροπή αξιολογεί την πρόοδο που έχει συντελεστεί, εξετάζει τυχόν προβλήματα που ανακύπτουν στους τομείς που απαριθμούνται κατωτέρω και προτείνει τα μέτρα που μπορούν να ληφθούν.α) κράτος δικαίου, χρηστή διακυβέρνηση και δημοκρατία, και ιδίως ανεξαρτησία της δικαιοσύνης και πρόσβαση σε αυτήν και στήριξη των μεταρρυθμίσεων της δικαιοσύνης, ανταλλαγή εμπειριών και κατάρτισης,β) επιδίωξη της επικύρωσης και εφαρμογής των διεθνών συμβάσεων στον τομέα των ανθρωπίνων δικαιωμάτων και των θεμελιωδών ελευθεριών, καθώς και εξέταση της δυνατότητας προσχώρησης στα δευτερεύοντα πρωτόκολλα των εν λόγω συμβάσεων και ανταλλαγή απόψεων σχετικά με τυχόν επιφυλάξεις όσον αφορά τις συμβάσεις. Συνεργασία με τις διεθνείς διαδικασίες και τους διεθνείς μηχανισμούς στον τομέα των ανθρωπίνων δικαιωμάτων,γ) καταπολέμηση της θανατικής ποινής και των βασανιστηρίων, καθώς και πάσης μορφής διακρίσεων,δ) δικαιώματα του παιδιού και δικαιώματα της γυναίκας,ε) ελευθερία έκφρασης, ρόλος της κοινωνίας των πολιτών και προστασία των υπερασπιστών των ανθρωπίνων δικαιωμάτων,στ) συνεργασία σε θέματα διεθνούς δικαιοσύνης, προώθηση των διαδικασιών εκδημοκρατισμού και της χρηστής διακυβέρνησης,ζ) συνεργασία στο πλαίσιο πολυμερών οργανισμών σχετικά με τα ανθρώπινα δικαιώματα,η) καταπολέμηση της τρομοκρατίας και του οργανωμένου εγκλήματος,θ) εναρμόνιση σε θέματα εξωτερικής πολιτικής και ασφάλειας, όπως η πρόληψη των συγκρούσεων, ο αφοπλισμός και η μη διάδοση όπλων μαζικής καταστροφής,ι) εναρμόνιση σε θέματα περιφερειακής ασφάλειας και σε διεθνή θέματα κοινού ενδιαφέροντος,ια) ενίσχυση της διοικητικής και επιχειρησιακής ικανότητας των οικείων εθνικών οργάνων.Ο κατάλογος αυτός δεν είναι εξαντλητικός και άλλα θέματα μπορούν να προστεθούν από την επιτροπή σύνδεσης, κατόπιν συμφωνίας των δύο μερών.Η υποεπιτροπή μπορεί να εξετάσει τα θέματα που αφορούν έναν ή περισσότερους από τους ανωτέρω τομείς.4. ΓραμματείαΈνας υπάλληλος της Ευρωπαϊκής Υπηρεσίας Εξωτερικής Δράσης και ένας υπάλληλος της κυβέρνησης της Λαϊκής Δημοκρατίας της Αλγερίας ενεργούν από κοινού ως μόνιμοι γραμματείς της υποεπιτροπής στους οποίους ανατίθεται η προετοιμασία των συνεδριάσεών της.Όλες οι ανακοινώσεις που αφορούν την υποεπιτροπή διαβιβάζονται στους γραμματείς της.5. ΣυνεδριάσειςΗ υποεπιτροπή συνεδριάζει όποτε το απαιτούν οι περιστάσεις, και τουλάχιστον μία φορά ετησίως, εκ περιτροπής στην Αλγερία και στην ΕΕ. Μπορεί να συγκληθεί συνεδρίαση κατόπιν αιτήσεως ενός εκ των δύο μερών. Ο μόνιμος αρμόδιος γραμματέας του αιτούντος διαβιβάζει την αίτηση στο άλλο μέρος. Μόλις λάβει αίτηση για συνεδρίαση της υποεπιτροπής, ο γραμματέας του άλλου μέρους απαντά εντός δεκαπέντε εργάσιμων ημερών.Σε ιδιαίτερα επείγουσες περιπτώσεις, η υποεπιτροπή μπορεί να συγκαλέσει συνεδρίαση κατόπιν συμφωνίας και των δύο μερών, εντός βραχύτερης προθεσμίας. Όλες οι αιτήσεις για σύγκληση συνεδρίασης πρέπει να υποβάλλονται γραπτώς.Κάθε συνεδρίαση της υποεπιτροπής πραγματοποιείται κατά την ημερομηνία και στον τόπο που συμφωνούν και τα δύο μέρη.Οι συνεδριάσεις συγκαλούνται για κάθε μέρος από τον αρμόδιο μόνιμο γραμματέα σε συμφωνία με τον πρόεδρο. Πριν από κάθε συνεδρίαση, ο πρόεδρος ενημερώνεται σχετικά με την προβλεπόμενη σύνθεση της αντιπροσωπείας κάθε μέρους.Εφόσον συμφωνούν και τα δύο μέρη, η υποεπιτροπή μπορεί να προσκαλέσει εμπειρογνώμονες στις συνεδριάσεις της για να την ενημερώσουν για ένα συγκεκριμένο θέμα.6. Ημερήσια διάταξη των συνεδριάσεωνΌλες οι αιτήσεις για εγγραφή θεμάτων στην ημερήσια διάταξη της υποεπιτροπής υποβάλλονται στους μόνιμους γραμματείς της. Για κάθε συνεδρίαση, ο πρόεδρος καταρτίζει προσωρινή ημερήσια διάταξη σε συμφωνία με το έτερο μέρος, το αργότερο δέκα ημέρες πριν από τη έναρξη της συνεδρίασης.Η προσωρινή ημερήσια διάταξη περιλαμβάνει τα σημεία για τα οποία οι γραμματείς έλαβαν επίσημη αίτηση εγγραφής τους στην ημερήσια διάταξη το αργότερο δεκαπέντε ημέρες πριν από την έναρξη της συνεδρίασης. Τα έγγραφα τεκμηρίωσης πρέπει να έχουν παραληφθεί και από τα δύο μέρη τουλάχιστον επτά ημέρες πριν από τη συνεδρίαση.Η ημερήσια διάταξη εγκρίνεται από την υποεπιτροπή στην αρχή κάθε συνεδρίασης.7. ΠρακτικάΤα πρακτικά καταρτίζονται και εγκρίνονται από τους δύο μόνιμους γραμματείς μετά από κάθε συνεδρίαση. Αντίγραφο των πρακτικών, συμπεριλαμβανομένων ενδεχομένως των προτάσεων και των ιδεών που διατυπώνει η υποεπιτροπή, διαβιβάζεται από τους μόνιμους γραμματείς της στους γραμματείς και στον πρόεδρο της επιτροπής σύνδεσης.8. ΔημοσιότηταΟι συνεδριάσεις της υποεπιτροπής δεν είναι δημόσιες και τα συμπεράσματα των εργασιών της δεν κοινοποιούνται, εκτός εάν ορίζεται διαφορετικά.ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΟΝΟΜΑΣΙΑ ΤΗΣ ΠΡΟΤΑΣΗΣΣύσταση της υποεπιτροπής « Πολιτικός διάλογος, ασφάλεια και ανθρώπινα δικαιώματα » στο πλαίσιο της συμφωνίας σύνδεσης ΕΕ-Αλγερίας.2. ΓΡΑΜΜΕΣ ΠΡΟΫΠΟΛΟΓΙΣΜΟΥ:Κεφάλαιο και άρθρο: άνευ αντικειμένου.Ποσό εγγεγραμμένο στον προϋπολογισμό για το οικείο οικονομικό έτος: άνευ αντικειμένου.3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣX Πρόταση χωρίς δημοσιονομική επίπτωση( Πρόταση χωρίς δημοσιονομικές επιπτώσεις στις δαπάνες αλλά με δημοσιονομικές επιπτώσεις στα έσοδα – οι επιπτώσεις στα έσοδα είναι οι ακόλουθες:(εκατ. ευρώ με ένα δεκαδικό ψηφίο)Γραμμή προϋπολογισμού | Έσοδα[3] | Περίοδος 12 μηνών από την ηη/μμ/εεεε | [Έτος n] |Άρθρο … | Επιπτώσεις στους ιδίους πόρους |Άρθρο … | Επιπτώσεις στους ιδίους πόρους |Κατάσταση μετά την ανάληψη δράσης |[n+1] | [n+2] | [n+3] | [n+4] | [n+5] |Άρθρο … |Άρθρο … |4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ…5. ΑΛΛΕΣ ΠΑΡΑΤΗΡΗΣΕΙΣ…[1] ΕΕ C […], […], σ. […].[2] Απόφαση αριθ. 3/2007 του Συμβουλίου σύνδεσης Αλγερίας-ΕΕ, ΕΕ L 330 της 15.12.2007. σ. 31.[3] Όσον αφορά τους παραδοσιακούς ιδίους πόρους (γεωργικές εισφορές, εισφορές ζάχαρης, δασμούς), τα αναφερόμενα ποσά πρέπει να είναι τα καθαρά ποσά, δηλ. ακαθάριστα ποσά μετά την αφαίρεση του 25% για έξοδα είσπραξης.